गुरदेव सिंह (सरोद वादक)
गुरदेव सिंह (जन्म 15 जनवरी 1948) लंदन में स्थित एक भारत में जन्मे संगीतकार हैं, जो "सरोद" (तार वाद्य) बजाते हैं। सिंह ने "सरोद" वादक अमजद अली खान के अधीन अध्ययन किया। वे दिलरुबा (वाद्य यंत्र) बजा सकते हैं और हिंदुस्तानी शास्त्रीय संगीत गाते हैं। उन्होंने 1993 में मशहूर अंग्रेजी रॉक गायक रॉबर्ट प्लांट (जो पूर्व में लेड ज़ेप्पेलिन बैंड के मुख्य गायक रह चुके हैं) के समारोह "फेट ऑफ नेशंस" पर प्रदर्शन किया। सिंह ने अंतरराष्ट्रीय स्तर पर प्रदर्शन किया है और इंग्लैंड में छात्रों को सिखाते हैं।
मिथुन (संगीतकार)
२०१३ में मिथुन को फिल्म आशिकी २ के गीत "तुम ही हो" के लिए व्यापक प्रसिद्धि मिली। इस गीत के लिए उन्हें उस वर्ष सर्वश्रेष्ठ संगीतकार के फिल्मफेयर, आइफा, जीआईएमए, ज़ी सिने और मिर्ची म्यूजिक समेत कई पुरस्कार प्राप्त हुए। इसके बाद यारियां तथा सम्राट & कं इत्यादि फिल्मों में एक-दो गीत बनाने के बाद मिथुन ने २०१४ की फिल्म एक विलन में संगीत दिया, जिसमें उनके बनाये तीनों गीत; "बंजारा", "जरुरत" और "हमदर्द" सफल रहे। इसके बाद मिथुन ने फिर कई फिल्मों में अतिथि-संगीतकार के तौर पर एक-दो गीत बनाये, जिनमें अलोन का आवारा, हमारी अधूरी कहानी का हमनवा, लवशुदा का मर जाएँ, और की & का का "जी हज़ूरी" प्रमुख रहे। २०१५ में ही मिथुन ने फिल्म आल इस वेल के लिए १९८९ की फिल्म क़यामत से क़यामत तक के गीत "ऐ मेरे हमसफ़र" को पुनः बनाया, जिसे उन्होंने स्वयं ही गाया था।